**„Podpora výchovy a vzdelávania žiakov zo sociálne znevýhodneného prostredia v základných školách 2015“**

**„Po stopách zlatých čias“**

Projekt bol financovaný **Ministerstvom školstva, vedy, výskumu a športu SR**

a

 spolufinancovaný Obcou Palín a ZŠ s MŠ Štefana Ďurovčíka Palín

**Ciele projektu:**

* Podporiť čitateľskú gramotnosť v rámci predmetov slovenský jazyk a literatúra, ale aj spoločenskovedných predmetov a to spracovaním úloh a ich výstupov.
* Aktivizovať rodičov všetkých žiakov, a to zapájaním do všetkých exkurzií a účasťou na záverečnom stretnutí spojenom s prezentovaním všetkých výstupov.
* Vo vyučovacom procese využívať IKT pri tvorbe a publikácii výstupov.
* Pri realizácii úloh využiť metódu WEBQUESTU, webovú stránku školy, vytvoriť školský blog.
* Vo veľkej miere umožniť žiakom poznávanie prostredníctvom zážitkového učenia.
* Inovovať didaktické pomôcky v rámci výchovných predmetov – výtvarná výchova, hudobná výchova – umožniť žiakom realizovať svoje tvorivé nápady.
* Otvoriť všetkým deťom cestu k poznaniu a umožniť im prežívanie radosti z poznávania svojej vlasti.

**Aktivity prispievajúce k vyrovnávaniu sociálneho znevýhodnenia žiakov a zabezpečeniu rovnosti príležitostí v praxi spočívajúce v podporovaní záujmu žiakov zo sociálne znevýhodneného prostredia o vzdelávanie:**

1. návšteva banského múzea v Banskej Štiavnici,

2. prehliadka centra Banskej Štiavnice zapísaného v UNESCO,

3. výlet k tajchom v okolí banskej oblasti,

4. exkurzia do múzea mincí a medailí v Kremnici.

**Pracovné tímy a výstupy projektu:**

1. tím BANÍCI: reportáž z exkurzie do Banského múzea v Banskej Štiavnici, hudobné dielo inšpirované zvukmi a rytmami baníckeho remesla vytvorené žiakmi

2. tím MEŠŤANIA videoreportáž z prehliadky historického centra Banskej Štiavnice, žiaci vytvoria rozprávku na základe tvorivých podnetov z exkurzie v meste

3. tím PÚTNICI reportáž z putovania po Štiavnických vrchoch, výstava fotografií na tému tajchy

4. tím MINCIARI: reportáž z návštevy múzea mincí a medailí v Kremnici, žiaci vymodelujú vlastné medaily.